Tannhäuserék a Veneziában: Egy frivol költői játék dokumentumai Szabó Lőrinc hagyatékából
Szénási Zoltán, tanulmány, Doromb, 2020
Férfias „tárgyat”, egy ifjú költőtársuk hímvesszőjét választották szonettversenyük témájaként 1920 nyarán a budapesti Venezia kávéház vendégei: Babits Mihály, Komjáthy Aladár és Tóth Árpád. A címzett Szabó Lőrinc, aki megőrizte a trágár verseket és rajzokat. A szövegek első közlése a hagyatékból, a keletkezés körülményei és kontextusa. Közköltészeti nézőpontból a dalnokversenyek felidézésén túl a 18–19. századi magyar kollégiumok férfikompániára is jellemző regiszterkeveredés, az erotikus [régi szóval latrikánus] költészet gazdag hagyománya miatt is érdekes a három szonett.